stanford-oval/wikipedia huggingface dataset:
טריפוריום

מבט מבחוץ על מנזר מאלמסברי באנגליה. הטריפוריום נמצא בין שני החצים, מעל חלונות הארקדה ומתחת לחלונות קומת התאורה.
הטריפוריום בקתדרלת שארטר המורכב מ-4 קשתות עוורות, נמצא באמצע התמונה, מתחת לחלונות הכחולים של קומת התאורה ומעל קשתות קומת הארקדה.
מבנה הקיר המשופץ של בזיליקת סן-דני, שנהפך לעיצוב המכונן של קירות וקומות תאורה שנבנו בסגנון Rayonnant. שימו לב לחלונות הויטראז' בקומת הטריפוריום.
טריפוריום הוא גלריה רדודה של קשתות בעובי הקיר הפנימי, הנמצאים בקומה מעל הספינה הראשית בכנסייה או קתדרלה. בדרך הכלל הטריפוריום הוא קומה נפרדת, מתחת לקומת התאורה ומעל קשתות הארקדה, אך לעיתים מתערבב בקומת התאורה. הטריפוריום שימש מצע לקישוט ופיסול רב, עקב האפשרויות לתחרת אבן עשירה ותגליפים בעמודיו ובספנדרלים שבין הקשתות העוורות שלו. הטריפוריום של קתדרלת לינקולן באנגליה נחשב לאחד הטריפוריומים הגותיים היפים ביותר. בדרך כלל הטריפוריום כיסה קיר מאבן (מה שיצר "ארקדה עיוורת") אך בסגנון גותי קורן הקיר המוצק הוחלף בחלונות ויטראז' מזכוכית, דבר שהפך את הרצועה החשוכה למלאת אור. אפילו כאשר הטריפוריום היה מעבר פשוט, הוא תמיד כלל תכונות עשירות בקישוט או בגימור.
מקור המונח איננו ידוע אך הוא כנראה נגזר thoroughfarum, שכן במקור הוא שימש כמעבר בין חלקי המבנה. יש הסבורים שהמונח בא מלטינית שבה tres פירושו 3 (מספר) ו-foris פירושו דלת או כניסה, שכן קומת הטריפוריום הייתה בעלת חתך משולשי עקב הגג המשופע שכיסה אותה.
הדוגמאות הקדומות ביותר של טריפוריום נמצאות בבזיליקה הפאגאנית, שבה הטריפוריום היווה גלריה עליונה לשיחה ומסחר. בנצרות הקדומה, הטריפוריום של הבזיליקה שימש כעזרת נשים, דבר שעדיין קיים בקרב הכנסייה האורתודוקסית המזרחית.
באדריכלות רומנסקית ובאדריכלות גותית הטריפוריום שימש או כגלריה מרווחת מעל הארקדה של הספינה המשנית או כמעבר בעובי הקירות; בשני המקרים היא משמשת כאמצעי חלוקה אדריכלי בין הספינה הראשית של כנסייה או קתדרלה לבין קומת התאורה. במעבר בין הרומנסק לאדריכלות גותית כלל לעיתים הטריפוריום שתי קומות, במסגרת מבנה קיר של 4 אזורים במקום ה-3 הקלאסיים. בדרך כלל, גובהו של הטריפוריום היה נמוך (בפרט ביחס לגובה הארקדה וגובה קומת התאורה), דבר שגרם למפרצים להתחלק ל-2 קשתות, שחולקו שוב לקשתות קטנות יותר, ותת-חלוקות אלה הגדילו את הסקלה של הארקדה מתחת וקומת התאורה מעל.
הטריפוריום שימש לעיתים לצרכים אדריכליים ומבניים, שכן מחת לגגו, העומס של הקמרונות והספינה הראשית, עבר לקירות החיצוניים ולתמיכות המבנה. כאשר נעשה שימוש בתמיכות דואות באדריכלות הגותית, הושם דגש על הטריפוריום כחלק מהתוכנית האדריכלית וכמאפיין חושב, ולעיתים קשתות צולבות הותקנו מתחת לגג כדי לחזקו.
בכנסיות מאמצע המאה ה-15 באנגליה, שנבנו בסגנון גותי ניצב, כאשר הגג מעל המעברים היה די שטוח, נדרש יותר גובה לחלונות קומת התאורה ובהרבה מקרים הוחלט לוותר על הטריפוריום. בקתדרלות ובכנסיות המנזר הגדולות הטריפוריום אוכלס בדרך כלל בידי אנשים שבאו להיות עדים לטקסים השונים, ובתקופות קדומות יותר שימש נזירים וכמורה לעבודות הקשורות לכנסייה.
טריפוריום חשוך בכנסיית סן ז'וזף בפריז.
מבנה הקיר של קתדרלת לאון ובו טריפוריום מואר ההאופייני לסגנון הגותי הקורן.
מבט מהטריפוריום של קתדרלת ויטוס הקדוש בפראג.
ראו גם

אדריכלות כנסיות
אדריכלות גותית - מונחים
טרבור הורן

| --- | --- |

 לידה:  15 ביולי 1949 (בן 75) הטון לה הול, טיין אנד ויר, הממלכה המאוחדת 
 שם לידה:  Trevor Charles Horn 
 מוקד פעילות:  הממלכה המאוחדת 
 תקופת הפעילות:  מ-1966
 מקום לימודים:  Durham Johnston Comprehensive School 
 סוגה:  מוזיקת הגל החדש, רוק, רוק מתקדם 
 סוג קול:  טנור 
 שפה מועדפת:  אנגלית 
 כלי נגינה:  גיטרה בס, גיטרה, כלי מקלדת 
 חברת תקליטים:  ZTT רקורדס 
 פרסים והוקרה:  פרס גראמי להקלטת השנה (1995)  מפקד במסדר האימפריה הבריטית 
 trevorhorn.com
 פרופיל ב-IMDb
 
טרבור צ'ארלס הורן (באנגלית: Trevor Charles Horn; נולד ב-15 ביולי 1949) הוא מוזיקאי, זמר, פזמונאי ומפיק מוזיקלי בריטי. החל משנת 2011 הוא חבר במסדר האימפריה הבריטית.
הורן הוא גיטריסט ובסיסט, והיה חבר בלהקות: הבאגלז, יס ו-ארט אוף נויז (אנ').
בשנת 1979, בתקופה בה היה הזמר והמנהיג של הבאגלז, כתב הורן את הלהיט Video Killed the Radio Star. הקליפ של השיר חנך את שידורי תחנת הטלוויזיה MTV ב-1981.
הורן הפיק אלבומים מצליחים רבים ועבד עם אמנים בריטיים ובינלאומיים כמו פרנקי הולך להוליווד, פט שופ בויז, פול מקרטני, שינייד או'קונור, מייק אולדפילד ורבים נוספים. הוא אחד מבעליה של חברת התקליטים הבריטית ZTT.
בשנת 1990 זכה הורן בפרס גראמי עבור הפקת השיר Kiss from a Rose של הזמר סיל והוא נחשב לאחת הדמויות המרכזיות והמשפיעות בתעשיית המוזיקה הבריטית בשלושים השנים האחרונות.
ביוגרפיה

הורן נולד ב-1949 בעיר סנדרלנד המצויה בצפון מזרח אנגליה. הוא החל את הקריירה המוזיקלית שלו בשנות השבעים כנגן בתוכנית הטלוויזיה הבריטית בואו לרקוד. מאוחר יותר הוא התקבל כנגן ללהקת הליווי של זמרת הדיסקו טינה צ'ארלס ושם התוודע אל נגן הקלידים ג'פרי דאונס, התקופה בה התוודע אל סצנת הדיסקו השפיעה על פעילותו של הורן כמוזיקאי ומפיק.
בשנת 1978 הקימו הורן ודאונס את ההרכב The Buggles ואליהם הצטרפה לינדה אלן כזמרת מלווה ומתופפת, הורן היה הסולן והבסיסט ודאונס היה הקלידן. היה זה הרכב גל חדש אשר הנפיק שני אלבומי אולפן: עידן הפלסטיק (1980) וAdventures in Modern Recording ‏(1981).
הורן ודאונס כתבו את הטקסטים והלחנים של להיטי הלהקה והורן הפיק את שיריה ואלבומיה. הורן סיגל לעצמו מראה חיצוני מוחצן ומשעשע אשר כלל משקפיים צבעוניים ענקיים, ובגדים צבעוניים במידות גדולות בהרבה ממדי גופו, הצד הוויזואלי של הלהקה הודגש מלבד הלבוש גם באמצעות הקליפים שהם הפיקו וגם באמצעות ההופעות החיות.
בין שני האלבומים אשר הלהקה הוציאה, הורן הצטרף אל להקת הרוק יס כסולן וגיטריסט ועם יס הוא הקליט ב-1980 את האלבום: דרמה. במסגרתו הורן השתתף בעבודת ההפקה. בראשית 1981 פרש הורן מלהקת יס, אולם עדיין נותר שותף להפקת שני אלבומים נוספים של הלהקה.
בין השנים 1983 ל-1985 היה הורן סולן ובסיסט בלהקת ארט אוף נויז (אנ'). החל מראשית דרכה חברי הלהקה לא חשפו את זהותם ונהגו להסוות את פניהם באמצעות חפצים ומסיכות. היה זה הרכב גל חדש ניסיוני, והורן היה שותף לכתיבת השירים של ההרכב. הוא פרש ב-1985 מארט אוף נויז בעקבות החלטת חברי ההרכב לחשוף את זהותם.
החל משנת 1982 הורן ורעייתו ג'יל סינקלייר הם הבעלים של הוצאה לאור של מוזיקה בשם: שירים מושלמים. מדובר בחברה עצמאית, אשר נועדה לקדם להקות ומוזיקאים, ואשר היא מקושרת אל חברת התקליטים ZTT בדרך זו הורן קידם את להקתו ארט אופ נויז, את להקת פרופגנדה, מארק אלמונד, טינה טרנר ואמנים נוספים.
הורן היה שותף בהפקה המוזיקלית של סינגלים ואלבומים וגרסאות ארוכות של האמנים. הוא זכה לפרס הבריטי של מפיק השנה בשנים 1982, 1985 וב-1992. ב־11 בנובמבר 2004 נערך באצטדיון ומבלי מופע חגיגי לציון 25 שנים לפעילותו של מפיק האלבומים טרבור הורן, המופע נערך בחסות The Prince's Trust‏ והכנסותיו הוקדשו לצדקה. במופע נטלו חלק האמנים אשר הורן טיפח כמפיק במשך השנים: פט שופ בויז, גרייס ג'ונס, ארט אופ נויז, להקת פרופגנדה, הופעת איחוד של פרנקי הולך להוליווד, (ללא הולי ג'ונסון) The Buggles, יס וסיל. את המופע הפיק הורן, וגם את האלבום הכפול אשר תיעד את ההופעה והדי וי די של המופע.
החל מ-1980 נשוי הורן לג'יל סינקלר ולהם ארבעה ילדים. רעייתו יהודיה וילדיו חונכו כיהודים. על אף שאינו יהודי, הורן למד בבית הכנסת עם ילדיו. בראיון בשנת 2019 טען הורן שהוא מאמין ביהדות יותר מכל דבר אחר.
דיסקוגרפיה > הבאגלז

The Age of Plastic, 1980
Adventures in Modern Recording, 1981
דיסקוגרפיה > Art of Noise

Who's Afraid of the Art of Noise?, 1984
Daft, 1986 (compilation)
The Seduction of Claude Debussy, 1999
Reduction, 2000
Reconstructed, 2004
Daft as a Brush!, 2019
דיסקוגרפיה > Yes

Drama, 1980 (band member)
90125, 1983 (producer)
Big Generator, 1987 (co-producer)
Yesyears, 1991 (compilation)
Yesstory, 1992 (compilation)
Highlights: The Very Best of Yes, 1993 (compilation)
In a Word: Yes (1969–), 2002 (compilation)
Yes Remixes, 2003 (remixes)
The Ultimate Yes: 35th Anniversary Collection, 2003/2004 (compilation)
The Word Is Live, 2005 (band member)
Fly from Here, 2011 (producer)
Fly from Here – Return Trip, 2018 (lead vocals, producer, mixer)
הערות שוליים

↑  שיר זה הגיע למקום הראשון במצעד הסינגלים הבריטי, והחל למעשה את עידן הקליפים בעולם המוזיקה
↑  תוכנית אשר הועלתה על ידי הבי בי סי החל מ- 1949 ועד 1998 וכללה תחרויות ריקוד, לימוד ריקוד על ידי רקדנים מקצועיים. תפקידו של הורן היה ללוות בנגינה את הרוקדים.
↑  Music publisher
↑  שירים מושלמים
↑  קרן הצדקה של הנסיך
↑  Montague, A (31 אוגוסט 2007). "The band with 200 hits behind them". The Jewish Chronicle. אורכב מ-המקור ב-24 פברואר 2014. נבדק ב-21 פברואר 2014.
↑  "7: Trevor Horn: legendary music and Jewish beliefs". Soundcloud.com. נבדק ב-8 במאי 2020. {{cite web}}:  (עזרה)
| --- | --- |
בקרת זהויות :  PLWABN: 9810696467505606  BNE: XX1022301  BnF: cb14106845h (data)  GND: 12856833X  ISNI: 0000 0000 8358 470X  LCCN: n91047641  MusicBrainz: b81c06a5-341f-4d04-a72e-7738030f792b  NKC: xx0145412  NTA: 072180374  SUDOC: 158167511  VIAF: 13365362   WorldCat (עם VIAF): 13365362
חנה אהרוני (שחיינית)

|  מידע כללי |
| --- | --- |
 מדינה:  ישראל ישראל
 ספורט
 ענף ספורט:  שחייה
 תת-ענף:  סגנון גב
 מועדון:  מכבי חיפה
 
חנה אהרוני, שחיינית עבר ישראלית, אלופת ישראל בשחייה במשחי הגב.
ביוגרפיה

אהרוני שחתה בקבוצת מכבי חיפה.
ביוגרפיה > 1967

באליפות ישראל שנערכה בשנת 1967 זכתה אהרוני במדליית ארד, במשחה ל-400 מטר חופשי בתוצאה של 5:39.7 דקות, אחרי דורית זלץ מברית מכבים עתיד שקבעה שיא ישראלי חדש של 5:10.2 דקות וחברתה לקבוצה ליאורה קולמן (5:38.0 דקות).
ביוגרפיה > 1969

באליפות ישראל שנערכה בשנת 1969 זכתה אהרוני בשתי מדליות ארד, במשחה ל-100 מטר גב בתוצאה של 1:18.9 דקות, אחרי איבונה טוביס מהפועל חיפה (1:14.4 דקות) וחברתה לקבוצה נעמי לאופר (1:18.0 דקות) ובמשחה ל-200 מטר גב בתוצאה של 2:53.5 דקות, אחרי איבונה טוביס (2:43.7 דקות) ושלומית ניר (2:49.5 דקות)..
ביוגרפיה > 1970

באליפות ישראל בשחייה שנערכה בבת גלים בחיפה באוקטובר 1970 זכתה אהרוני בשתי מדליות כסף אישיות, במשחה ל-100 מטר גב בתוצאה של 1:20.5 דקות, אחרי שלומית ניר הפועל אילת השחר (1:18.4 דקות) ולפני נעמי לאופר ובמשחה ל-200 מטר גב בתוצאה של 2:54.7 דקות, אחרי שלומית ניר (2:48.8 דקות) ולפני ענת וייס מברית מכבים עתיד (2:55.3 דקות).
ביוגרפיה > 1971 > אלופת ישראל

באליפות ישראל בשחייה שנערכה בבת גלים בחיפה באוקטובר 1971 זכתה אהרוני במדליית זהב אישית, במשחה ל-100 מטר גב בתוצאה של 1:18.8 דקות, לפני נעמי לאופר (1:19.3 דקות) ושלומית ניר (1:20.4 דקות)
הערות שוליים

↑  שלמה מוזר, מלמד הדהים ב-100 מ' פרפר, 59.8 ש', דבר, 22 באוקטובר 1967
↑  שלמה מוזר, באליפות המדינה בשחייה שנסתיימה אתמול, דבר, 5 באוקטובר 1969
↑  שלמה מוזר, בתום שני ימי אליפות ישראל בשחייה, דבר, 16 באוקטובר 1970
↑  שלמה מוזר, שיאיו של גרטל המתיקו מי המלח בבת גלים, דבר, 18 באוקטובר 1970
↑  שלמה מוזר, תוצאות ירודות ביום הראשון באליפות השחיה, דבר, 7 באוקטובר 1971
טרבור בוקר

| --- | --- |

בוקר במדי וושינגטון ויזארדס, 2013
 לידה:  25 בנובמבר 1987 (בן 36) ניוברי, קרוליינה הדרומית, ארצות הברית
 עמדה:  פאוור פורוורד
 גובה:  2.08 מטרים
 מספר:  20, 33, 35
 מכללה:  אוניברסיטת קלמסון
 דראפט:  בחירה מספר 23, 2010 מינסוטה טימברוולבס
 קבוצות כשחקן
 2010–2014 2014–2016 2016–2017 2017–2018 2018:  וושינגטון ויזארדס יוטה ג'אז ברוקלין נטס פילדלפיה 76' אינדיאנה פייסרס
טרבור פיצג'רלד בוקר (באנגלית: Trevor Fitzgerald Booker; נולד ב-25 בנובמבר 1987) הוא כדורסלן עבר אמריקאי, אשר שיחק בליגת ה-NBA בין השנים 2010–2018.
אחיו המבוגר של שחקן פנרבחצ'ה דווין בוקר, ובן דודו של כדורסלן העבר ג'ורדן היל.
קריירת תיכונים ומכללות

בוקר נולד בעיר ניוברי שעל יד קולומביה, קרוליינה הדרומית, ובין השנים 2002–2006 למד בעיר יוניון הסמוכה. בעונתו האחרונה בקבוצת הכדורסל של "תיכון יוניון", 2005/2006, העמיד ממוצעים של 21.9 נקודות, 16.4 ריבאונדים ו-3.5 אסיסטים למשחק, ובסיומה נבחר לחמישיית העונה של ליגת התיכונים בקרוליינה הדרומית.
בין השנים 2006–2010 למד בוקר באוניברסיטת קלמסון אשר במערב קרוליינה הדרומית. בעונתו השנייה בקבוצת הכדורסל של האוניברסיטה, הוביל אותה לצד קיי. סי. ריברס להעפלתה הראשונה מזה 10 שנים לטורניר אליפות המכללות. במשחק הראשון של הטורניר הפסידה קלמסון מול אוניברסיטת וילאנובה בתוצאה 69–75, והודחה מהטורניר. בעונת 2008/2009 הוביל את כל שחקני מחוז ACC באחוזי קליעה מהשדה (57.1%) וממוצע ריבאונדים למשחק (9.7), וניצב במקום השני בממוצע חסימות למשחק (2.0). בסיום אותה עונה נבחר לחמישייה השנייה של העונה ולחמישיית ההגנה של העונה במחוז. בעונתו האחרונה בקלמסון, 2009/2010, רשם ממוצעים של 15.2 נקודות ו-8.4 ריבאונדים למשחק, ונבחר הן לחמישיית העונה והן לחמישיית ההגנה המחוזיות.
קריירה מקצועית

בדראפט ה-NBA‏ 2010 נבחר בוקר בבחירה ה-23 על ידי מינסוטה טימברוולבס, אשר מיד שלחה אותו בטרייד לוושינגטון ויזארדס בתמורה ללזאר הייוורד (הבחירה ה-30) ונמניה בייליצה (הבחירה ה-35). בעונת הרוקי שלו קלע 5.3 נקודות בממוצע למשחק עבור הוויזארדס, אשר סיימו את העונה במקום ה-13 באזור המזרחי. באוגוסט 2011 חתם על חוזה בקבוצת בני השרון/הרצליה מליגת העל הישראלית, בשל שביתת השחקנים ב-NBA, אך כחודשיים לאחר מכן נפצע ושוחרר מהקבוצה, בטרם שיחק במדיה. ב-3 עונותיו הבאות בוושינגטון פתח בכמחצית מהמשחקים בהם שותף, ורשם ממוצעים של 6.9 נקודות ו-5.5 ריבאונדים למשחק.
לקראת עונת 2014/2015 חתם בוקר ביוטה ג'אז על חוזה לשנתיים, בסך כ-10 מיליון דולר. ב-11 באפריל 2015 קלע שיא קריירה של 36 נקודות בניצחון קבוצתו מול פורטלנד טרייל בלייזרס. בשתי עונותיו ביוטה קלע 6.5 נקודות והוריד 5.4 ריבאונדים בממוצע למשחק.
ביולי 2016 חתם בברוקלין נטס על חוזה לשנתיים, בסך כ-18 מיליון דולר. בעונת 2016/2017 רשם שיאי קריירה של 10.0 נקודות, 8.0 ריבאונדים ו-1.9 אסיסטים למשחק, אך קבוצתו סיימה עם המאזן הגרוע ביותר בליגה; 20–62.
בדצמבר 2017 הועבר בטרייד לפילדלפיה 76', בתמורה לג'אליל אוקפור, ניק סטאוסקאס ובחירת דראפט עתידית. לאחר 33 משחקים בפילדלפיה שוחרר בוקר מהקבוצה, על מנת לפנות מקום בסגל להחתמתו של ארסאן אילייסובה.
ב-3 במרץ 2018 חתם באינדיאנה פייסרס על חוזה עד לסיום עונת 2018/2019. אינדיאנה, אשר העפילה לפלייאוף מהמקום החמישי במזרח, הודחה כבר בסיבוב הראשון, על ידי קליבלנד קאבלירס.
באוגוסט 2018 חתם בוקר על חוזה בקבוצת שאנשי ברייב דראגונס מליגת העל הסינית. באוקטובר 2018 שוחרר מהקבוצה בטרם שיחק עבורה, בשל פציעה בכף רגלו.
באפריל 2020 הודיע באופן רשמי על פרישתו ממשחק, בגיל 32.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | וושינגטון | 65 | 14 | 16.4 | 0.549 | 0.000 | 0.673 | 3.9 | 0.5 | 0.4 | 0.6 | 5.3 |
| 2011/2012 | וושינגטון | 50 | 32 | 25.2 | 0.531 | 0.500 | 0.602 | 6.5 | 0.8 | 1.0 | 0.9 | 8.4 |
| 2012/2013 | וושינגטון | 48 | 14 | 18.5 | 0.491 | 0.000 | 0.556 | 5.0 | 0.8 | 0.7 | 0.3 | 5.3 |
| 2013/2014 | וושינגטון | 72 | 45 | 21.6 | 0.551 | 0.000 | 0.618 | 5.3 | 0.9 | 0.6 | 0.6 | 6.8 |
| 2014/2015 | יוטה | 79 | 5 | 19.8 | 0.487 | 0.345 | 0.581 | 5.0 | 1.1 | 0.5 | 0.5 | 7.2 |
| 2015/2016 | יוטה | 79 | 2 | 20.7 | 0.490 | 0.293 | 0.670 | 5.7 | 1.1 | 0.7 | 0.5 | 5.9 |
| 2016/2017 | ברוקלין | 71 | 43 | 24.7 | 0.516 | 0.321 | 0.673 | 8.0 | 1.9 | 1.1 | 0.4 | 10.0 |
| 2017/2018 | ברוקלין | 18 | 6 | 21.9 | 0.513 | 0.250 | 0.558 | 6.6 | 2.1 | 0.4 | 0.3 | 10.1 |
| 2017/2018 | פילדלפיה | 33 | 0 | 15.0 | 0.560 | 0.286 | 0.821 | 3.7 | 0.8 | 0.5 | 0.3 | 4.7 |
| 2017/2018 | אינדיאנה | 17 | 1 | 15.8 | 0.464 | 0.214 | 0.909 | 4.5 | 1.0 | 0.2 | 0.3 | 5.4 |
| קריירה |  | 532 | 162 | 20.4 | 0.515 | 0.305 | 0.636 | 5.5 | 1.1 | 0.7 | 0.5 | 6.9 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | וושינגטון | 9 | 1 | 16.2 | 0.448 | 0.000 | 0.667 | 4.3 | 0.9 | 0.2 | 1.0 | 3.3 |
| 2017/2018 | אינדיאנה | 7 | 0 | 9.1 | 0.600 | 0.000 | 0.857 | 2.6 | 0.0 | 0.1 | 0.1 | 2.6 |
| קריירה |  | 16 | 1 | 13.1 | 0.487 | 0.000 | 0.769 | 3.6 | 0.5 | 0.2 | 0.6 | 3.0 |
הערות שוליים

↑  ביוגרפיה של דווין בוקר, באתר אוניברסיטת קלמסון
↑  בוקר עדיין מחכה לשחק מול בן דודו, באתר וושינגטון פוסט, 27 בינואר 2012
↑  טרבור בוקר, באתר tigernet.com
↑  סטטיסטיקות המכללות של בוקר, באתר sports-reference.com
↑  מינסוטה רוכשת על הזכויות על הייוורד ובייליצה, באתר הקבוצה, 25 ביוני 2010
↑  יעל שחרור, בני השרון/הרצליה החתימה את ג'יי.ג'יי היקסון, באתר ynet, 21 באוקטובר 2011
↑  בוקר מסכם על חוזה ביוטה, באתר ESPN,‏ 15 ביולי 2014
↑  סטטיסטיקות המשחק בין יוטה לפורטלנד, באתר basketball-reference.com
↑  בוקר מסכם על חוזה בברוקלין, באתר bleacherreport.com,‏ 2 ביולי 2016
↑  פילדלפיה מצרפת את בוקר, באתר הקבוצה, 7 בדצמבר 2017
↑  פילדלפיה מחתימה את אילייסובה, באתר הקבוצה, 28 בפברואר 2018
↑  אינדיאנה מחימה את בוקר, באתר הקבוצה, 3 במרץ 2018
↑  בוקר יעבור ניתוח בכף רגלו, באתר cbssports.com,‏ 11 באוקטובר 2018
↑  הודעת הפרישה של בוקר, בעמוד הטוויטר שלו, 15 באפריל 2020
בוקר במדי אינדיאנה פייסרס, 2018
חנה אג'יאשוילי

| --- | --- |
אין תמונה חופשית
 לידה:  1972 (בת 52 בערך) טביליסי, ברה"מ 
 מוקד פעילות:  ישראל, ישראל, גאורגיה 
 מקום לימודים:  הקונסרבטוריון הממלכתי של טביליסי, אוניברסיטת בר-אילן 
 סוגה:  מוזיקה קלאסית 
 פרסים והוקרה:  פרס ראש הממשלה לקומפוזיטורים (2008)  פרס אקו"ם (2017) 
 www.hamusic.net
 
חנה אג'יאשוילי (נולדה ב-1972) היא מלחינה מוזיקה קלאסית, זוכת פרס ראש הממשלה לקומפוזיטורים ופרס אקו"ם ומורה להלחנה ישראלית.
קורות חיים

חנה אג'יאשוילי נולדה בטביליסי, שבגאורגיה ב-1972. בשנת 1996 עברה למוסקבה ועבדה בוועדת המלחינים הצעירים של איגוד המלחינים במוסקבה ובסטודיו למוזיקה חדישה שליד האקדמיה למוזיקה ע"ש צ'ייקובסקי בניהולו של טרנופולסקי. יצירותיה בוצעו במסגרת הקונצרטים השנתיים של המלחינים הצעירים ובמסגרת המופעים של התחרויות הבין-לאומיות "סתיו במוסקבה" ו-"אלטרנטיבה", ובקונצרטים בגרמניה, אוסטריה וצרפת.
בשנת 2001 עלתה לישראל. בשנים 2002–2004 עבדה כמורה לתורת המוזיקה וקומפוזיציה במשכן למוזיקה ולמחול באור יהודה, ומשנת 2005 היא מנהלת מוזיקה במשכן ומלמדת קומפוזיציה למלחינים צעירים.
ב-2006 במסגרת לימודים באוניברסיטה כתבה מוזיקה לסרט הישראלי "נס", שזכה פרסים בפולין, בלגיה וסין.
החל משנת 2018 חנה מרצה באוניברסיטת רייס שביוסטון, ארצות הברית, במסגרת תוכנית Visiting Artist of Israeli Institute.
יצירותיה שולבו ברפרטואר של אנסמבלים מובילים בישראל ומחוצה לה, למשל: "מוזיקה נובה", "אנסמבל המאה ה-21", "מיתר", “Continuum” (ניו יורק),”Studio for New Music” (מוסקבה), Triomisicals” (מדריד) ,“Momenta Quartet”, ניו יורק, Mivos Quartet וכו'.
אג'יאשוילי משתתפת בקונצרטים ובפסטיבלים שונים בישראל ומחוצה לה כמו: חג המוזיקה הישראלית, פסטיבל CEME של אנסמבל מיתר, פסטיבל צליל מעודכן של אנסמבל ניקל, פסטיבל ISCM, פסטיבל ACL – פסטיבל של איגודי מלחינים אסיאתיים, פסטיבלים למוזיקה עכשווית בדרזדן, המבורג, מוסקבה, בוקרשט ועוד. בשנת 2019 נבחרה לייצג את ישראל בפסטיבל World Music Days, בפסטיבל המוזיקה הקלאסית הגדול בעולם, עם יצירתה "blue".
לימודים

אג'יאשוילי למדה פסנתר וקומפוזיציה באקדמיה למוזיקה ע"ש סרג'ישוילי בהדרכתו של המלחין ממיסשוילי. במהלך הלימודים השתתפה בתחרויות ובפסטיבלים.
למדה קומפוזיציה במוסקבה אצל המלחין טרנופולסקי עד לשנת 2001.
בשנת 2007 סיימה דוקטורט בהלחנה באוניברסיטת בר-אילן, בהנחייתם של פרופ' גידעון לבינסון ופרופ 'בטי אוליברו.
פרסים והוקרה (רשימה חלקית)

פרס בפסטיבל בעיר טור, צרפת
2004 - זכתה בתחרות למלחינים ישראלים צעירים מטעם אנסמבל המאה ה–21 עם יצירה "Reflections" להרכב גדול.
2008 - זכתה בפרס ראש הממשלה לקומפוזיטורים.
2017 - זכתה בפרס אקו"ם עבור היצירה קונצרטנטית "Mere Air".
2019 - יצירתה נבחרה בפסטיבל היוקרתי למוזיקה עכשווית Music World Days במסגרת של ISCM.
חברויות ציבוריות (רשימה חלקית)

איגוד הקומפוזיטורים הישראלי (החל מ-2002)
מדור למוזיקה של מנהל התרבות של ישראל (החל מ-2010).
הערות שוליים

↑  נעם בן זאב, מוצרט ובטהובן על יד סביון, באתר הארץ, 8 במרץ 2010
↑  ד"ר חנה אג'יאשווילי תייצג את ישראל בפסטיבל המוזיקה הקלאסית הגדול בעולם", באתר עיריית אור יהודה, 27 בינואר 2019
| --- | --- |
בקרת זהויות :  NLI: 987007303782805171  GND: 1191137708  ISNI: 0000 0000 7068 3098  VIAF: 98436202   WorldCat (עם VIAF): 98436202
חיפוש שכן קרוב

חיפוש שכן קרוב (Nearest neighbor search או בקיצור: NNS) הוא סוג של אלגוריתם חיפוש מקורב עבור בעיית האופטימיזציה של איתור הנקודה הקרובה ביותר (או הדומה ביותר) לנקודה נתונה במערך נתון מסוים. הקרבה (מידת השכנות; Closeness) מתבטאת בדרך כלל במונחים של פונקציית שונוּת: ככל שהאובייקטים דומים פחות, כך ערכי הפונקציה גדולים יותר. באופן פורמלי, בעיית החיפוש של השכן הקרוב ביותר (NN) מוגדרת באופן הבא: נתון S, אוסף של נקודות במרחב M ונקודת שאילתה q∈M, מצא את הנקודה ב-S הקרובה ביותר ל- q .
הכללה ישירה של בעיה זו היא חיפוש k -NN כלומר, חיפוש k נקודות קרובות ביותר לנקודה נתונה.
לרוב, מרחב הבעיה M הוא מרחב מטרי ושונות בו מתבטאת כערך מרחק, שהוא סימטרי ומקיים את אי-השוויון המשולש. מרחב נפוץ אפילו יותר הוא כאשר M הוא כמרחב וקטור d ממדי שבו ההפרש נמדדת באמצעות המרחק האוקלידי, מרחק מנהטן או מרחק סטטיסטי אחר. עם זאת, פונקציית השונות יכולה להיות שרירותית. כולל מקרים בהם אי שוויון המשולש אינו מתקיים.
יישומים

בעיית חיפוש השכן הקרוב ביותר קיימת בתחומים יישומיים רבים ושונים, בתוך כך:
זיהוי תבניות - במיוחד לטובת זיהוי תווים אופטי
סיווג סטטיסטי - ראו אלגוריתם שכן קרוב
ראייה ממוחשבת
גאומטריה חישובית
מאגרי מידע - לדוגמה, אחזור תמונות מבוסס תוכן
תורת הקידוד -
דחיסת נתונים - ראו תקן MPEG-2
חישה רובוטית
מערכות המלצה, למשל, סינון שיתופי
שיווק באינטרנט - במה שנוגע לפרסום לפי הקשר ומיקוד התנהגותי
ריצוף DNA
בדיקת איות - הצעת איות נכון
גילוי פלגיאט
ניתוח אשכולות - הקצאה של קבוצת תצפיות בתת-קבוצות (הנקראות אשכולות) כך שהתצפיות באותו אשכול דומות במובן מסוים, בדרך כלל על בסיס המרחק האוקלידי
דמיון כימי
תכנון תנועה מבוסס דגימה
שיטות

הוצעו פתרונות שונים לפתרון בעיית ה-NNS. האיכות והתועלת של האלגוריתמים נקבעים על ידי סיבוכיות זמן הריצה של שאילתות וכן על ידי סיבוכיות המקום של מבני הנתונים שמשמשים את הפתרון. ניסוח לא פורמלי המכונה, בדרך כלל, קללת המימד, קובע כי אין פתרון מדויק עבור NNS במרחב אוקלידי ממימד גבוה באמצעות עיבוד מראש בזמן פולינומי וזמן חיפוש פולילוגריתמי.
שיטות > שיטות מדויקות > חיפוש ליניארי

הפתרון הפשוט ביותר לבעיית NNS הוא לחשב את המרחק מנקודת השאילתה לכל נקודה אחרת במסד הנתונים, ולעקוב אחר הנתון "הטוב ביותר עד כה". שימוש באלגוריתם זה, המכונה לעיתים גישה נאיבית, יש זמן ריצה  O(d\cdot N)כאשר N הוא כמות האיברים ב-S ו- d הוא המימד של M. במקרה זה, אין מבני נתונים נוספים שיש לשמור מעבר למסד הנתונים עצמו.
שיטות > שיטות מדויקות > חלוקת המרחב

מאז שנות השבעים הוחל על הבעיה שיטה של הפרד ומשול. במקרה של מרחב אוקלידי גישה זו כוללת אינדקס מרחבי. מספר שיטות לחלוקת המרחב פותחו לפתרון בעיית ה- NNS. אולי הפשוטה ביותר היא שיטת עץ kd, אשר באופן איטרטיבי חוצה את מרחב החיפוש לשני אזורים המכילים מחצית הנקודות של אזור האב. שאילתות מבוצעות באמצעות חציית העץ מן השורש אל העלה על ידי הערכת נקודת השאילתה בכל פיצול. בהתאם למרחק שצוין בשאילתה, ייתכן שיהיה צורך להעריך גם את הענפים השכנים שעשויים להכיל התאמות. עבור זמן שאילתה במימד קבוע, סיבוכיות זמן הריצה הממוצעת היא  O(log(n)) במקרה של נקודות מסודרות באופן אקראי. שיטה חלופית היא באמצעות שימוש בעצי-R. מבנה נתונים שנועד לתמוך בחיפוש שכן הקרוב ביותר בהקשר דינמי, שכן יש אלגוריתמים יעילים עבור הוספה ומחיקה כגון עץ *R .עצי-R יכולים לתת תשובה לשאלת השכנים הקרובים גם ביחס למרחק אוקלידי וגם ביחס למרחקים אחרים.
במקרה של מרחב מטרי כללי, הגישה של הפרד ומשול ידועה כגישת עץ המטרי. דוגמאות מיוחדות כוללות עץ-VP ועץ-BK שיטות.
שיטות > שיטות קירוב לפתרון הבעיה

אלגוריתם קירוב לבעיית השכן הקרוב המותר להחזיר נקודות שמרחקן מנקודת המקור הוא לכל היותר כמה פעמים יותר מהמרחק בין נקודת השאילתה לנקודוה הקרובה ביותר באמת. היתרון של גישה זו הוא, שבמקרים רבים, הקירוב לשכן הקרוב ביותר הוא כמעט טוב כמו המדויק. בפרט, אם מדידת המרחק מתיימרת ללכוד את הרעיון של דמיון בין הנקודות, אז הבדלים קטנים במרחק הם זניחים.
שיטות > שיטות קירוב לפתרון הבעיה > רגישות מקומית (Locality sensitive hashing)

Locality sensitive hashing (LSH) היא טכניקה לקיבוץ נקודות במרחב ל"דליים" המבוססים על מרחק מסוים בין הנקודות. נקודות הקרובות זו לזו תחת המרחק הנבחר ממופות לאותו דלי בסבירות גבוהה.
גרסאות

ישנן כמה וריאציות לבעיית NNS ושני הידועים ביותר הם:
k-nearest neighbor search (אנ')
approximate nearest neighbor search(אנ')
גרסאות > k-nearest neighbor search

חיפוש k שכנים מאתר את k השכנים הקרובים ביותר לנקודת שאילתה. טכניקה זו משמשת בדרך כלל בניתוח נתונים כדי להעריך או לסווג נקודה המבוססת על הממוצע והמשותף של שכנותיה.
גרסאות > Approximate nearest neighbor

ביישומים מסוימים זה עשוי להיות מקובל לאחזר "ניחוש טוב" של השכן הקרוב ביותר. במקרים אלו, אנו יכולים להשתמש באלגוריתם אשר אינו מבטיח להחזיר את השכן הקרוב ביותר בכל מצב, בתמורה נקבל שיפור בסיבוכיות זמן הריצה או בסיבוכיות המקום. לעיתים קרובות אלגוריתם כזה ימצא את השכן הקרוב ביותר, אך זה תלוי מאוד במערך הנתונים הנחקר.
יאן יאנדאורק

| --- | --- |
אין תמונה חופשית
 לידה:  12 במאי 1965 (בן 59) Nové Město nad Metují, צ'כיה 
 השכלה:  Faculty of Social Sciences, Charles University  בפסקה זו רשומה אחת נוספת שטרם תורגמה 
 מעסיק:  Mladá fronta DNES, הפקולטה לאמנות באוניברסיטת קארל בפראג, Reflex 
 השקפה דתית:  הכנסייה הרומית-קתולית, Old Catholics 
 פרסים והוקרה:  פרס יז'י אורטן (1997) 
 
יאן יאנדאורק (Jan Jandourek; נולד ב-12 במאי 1965 בנובה מנייסטו נאד מטויי - Nové Město nad Metují) הוא סוציולוג, סופר, עיתונאי ומסאי צ'כי.